CELEX: 52017PC0267
Language: da
Date: 2017-05-29
Title: Forslag til RÅDETS AFGØRELSE om den holdning, der skal indtages på den Europæiske Unions vegne i de relevante udvalg under De Forenede Nationers Økonomiske Kommission for Europa til ændringsforslagene til FN-regulativ nr. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 og 143, to forslag til ændringer af de globale tekniske FN-forskrifter nr. 1 og 15, et forslag til en ny global teknisk FN-forskrift om prøvningsproceduren for fordampningsemission, bekræftelse af tre opførelser i Compendium of Candidate UN Global Technical Regulations og en konsensusafgørelse om anvendelse af betegnelsen "UN GTR".

EUROPA-KOMMISSIONEN
            Bruxelles, den 29.5.2017
            COM(2017) 267 final
            2017/0106(NLE)
            Forslag til
            RÅDETS AFGØRELSE
            om den holdning, der skal indtages på den Europæiske Unions vegne i de relevante udvalg under De Forenede Nationers Økonomiske Kommission for Europa til ændringsforslagene til FN-regulativ nr. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 og 143, to forslag til ændringer af de globale tekniske FN-forskrifter nr. 1 og 15, et forslag til en ny global teknisk FN-forskrift om prøvningsproceduren for fordampningsemission, bekræftelse af tre opførelser i Compendium of Candidate UN Global Technical Regulations og en konsensusafgørelse om anvendelse af betegnelsen "UN GTR".
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               De Forenede Nationers Økonomiske Kommission for Europa (FN/ECE) udarbejder på internationalt plan harmoniserede krav, der har til formål at fjerne tekniske hindringer for samhandelen med motorkøretøjer mellem de kontraherende parter i overenskomsten af 1958 som revideret og at sikre, at sådanne køretøjer har et højt sikkerheds- og miljøbeskyttelsesniveau.
            
            
               Ved Rådets afgørelse 97/836/EF af 27. november 1997 tiltrådte Unionen overenskomsten under De Forenede Nationers Økonomiske Kommission for Europa (FN/ECE) om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter ("overenskomsten af 1958 som revideret"), og ved Rådets afgørelse 2000/125/EF af 31. januar 2000 tiltrådte Unionen aftalen om etablering af globale tekniske forskrifter for hjulkøretøjer samt udstyr og dele, der kan monteres og/eller anvendes på hjulkøretøjer ("parallelaftalen").
            
            
               Der afholdes møder i Verdensforummet for Harmonisering af Køretøjsforskrifter (FN/ECE WP.29) tre gange i løbet af hvert kalenderår, nemlig i marts, juni og november. På hvert møde vedtages der nye FN-regulativer, ændringer til eksisterende FN-regulativer eller globale tekniske FN-forskrifter for at holde trit med den tekniske udvikling. Forud for hvert WP.29-møde bliver ændringerne vedtaget af én af de seks arbejdsgrupper under WP.29.
            
            
               Derefter stemmes der på et WP29-møde om vedtagelsen af ændringer, supplementer og korrigenda, forudsat at der er kvorum, og at der er kvalificeret flertal blandt de kontraherende parter. EU er kontraherende part i to overenskomster (overenskomsten af 1958 og overenskomsten af 1998), der henhører under WP.29. Hver gang udarbejdes der en rådsafgørelse, kaldet en "megaafgørelse", med listen over regulativer, ændringer, supplementer og korrigenda, som bemyndiger Kommissionen til på hvert WP.29-møde at stemme på Unionens vegne.
            
            
               Denne rådsafgørelse fastlægger Unionens holdning ved afstemningen om de regulativer, ændringer, supplementer og korrigenda, der skal forelægges til afstemning på WP.29-mødet i juni 2017, som afholdes fra den 19. til den 23. juni 2017.
            
            
               •Overensstemmelse med gældende bestemmelser på området
            
            
               Dette forslag supplerer og er fuldt ud i overensstemmelse med EU's politik for det indre marked med hensyn til bilindustrien.
            
            
               WP.29-systemet styrker den internationale harmonisering af standarder for køretøjer. Overenskomsten af 1958 spiller en central rolle for opnåelsen af dette mål, eftersom fabrikanterne i EU kan følge fælles regulativer om typegodkendelse med vished om, at produktet vil blive anerkendt af de kontraherende parter som værende i overensstemmelse med deres nationale lovgivning. Denne ordning har gjort det muligt at ophæve over 50 EU-direktiver ved forordning (EF) nr. 661/2009 om den generelle sikkerhed af motorkøretøjer og erstatte disse med de tilsvarende regulativer, der er udarbejdet i henhold til overenskomsten af 1958.
            
            
               Der blev benyttet en lignende fremgangsmåde ved Europa-Parlamentets og Rådets direktiv 2007/46/EF, hvorved medlemsstaternes godkendelsessystemer blev skiftet ud med en EU-godkendelsesprocedure, og der blev fastlagt en harmoniseret ramme med administrative bestemmelser og generelle tekniske forskrifter for alle nye køretøjer, systemer, komponenter og separate tekniske enheder. Ved nævnte direktiv blev FN-regulativer indarbejdet i EU-typegodkendelsessystemet, enten som krav ved typegodkendelse eller som alternativer til EU-lovgivningen. Siden vedtagelsen af direktivet er FN-regulativer i stadig højere grad blevet indarbejdet i EU-lovgivningen i forbindelse med EU-typegodkendelser.
            
            
               •Overensstemmelse med andre EU-politikker
            
            
               WP.29-systemet er knyttet til EU's politik vedrørende konkurrenceevne, som dette initiativ har en positiv indvirkning på. Forslaget er desuden i overensstemmelse med EU's transport- og energipolitik, der overvejes behørigt i processen for udarbejdelse og vedtagelse af de regulativer, der henhører under overenskomsten af 1958.
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Retsgrundlaget for dette forslag er artikel 114, sammenholdt med artikel 218, stk. 9, i traktaten om Den Europæiske Unions funktionsmåde.
            
            
               •Nærhedsprincippet
            
            
               Det er kun Unionen, der kan stemme for internationale forskrifter, f.eks. forslag til FN-regulativer, ændringsforslag til FN-regulativer og udkast til globale tekniske forskrifter og deres indarbejdelse i EU-systemet i forbindelse med typegodkendelse af motorkøretøjer. Dette forhindrer ikke alene opsplitning af det indre marked, men sikrer også ens miljø- og sikkerhedsstandarder i hele Unionen. Det giver også økonomiske stordriftsfordele: Der kan fremstilles produkter til hele EU-markedet og endda det globale marked, i stedet for at disse skal tilpasses med henblik på opnåelse af national typegodkendelse i hver enkelt medlemsstat.
            
         
         
            
               Forslaget er derfor i overensstemmelse med nærhedsprincippet.
            
            
               •Proportionalitet
            
            
               
                  Denne rådsafgørelse bemyndiger Kommissionen til at stemme på vegne af Unionen og er i henhold til artikel 5, stk. 1, i Rådets afgørelse 97/836/EF det proportionale instrument til at definere en fælles EU-holdning i FN/ECE med henblik på at stemme om de arbejdsdokumenter, der er på WP.29-mødets dagsorden. Forslaget er i overensstemmelse med proportionalitetsprincippet, fordi det ikke går længere end nødvendigt for at opfylde målsætningerne om at sikre et velfungerende indre marked og garantere en høj grad af offentlig sikkerhed og beskyttelse.
               
            
            
               •Valg af retsakt
            
            
               I henhold til artikel 218, stk. 9, i TEUF kræves der en rådsafgørelse for at kunne fastsætte de holdninger, som skal indtages på Unionens vegne i et organ, der er nedsat ved en international aftale.
            
            
               3.RESULTATERNE AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               Ikke relevant.
            
            
               •Høring af interesserede parter
            
            
               Ikke relevant.
            
            
               •Indhentning og brug af ekspertbistand
            
            
               Ekstern ekspertise er ikke relevant i forbindelse med dette forslag. Det er imidlertid blevet behandlet af det tekniske udvalg for motorkøretøjer.
            
            
               •Konsekvensanalyse
            
            
               Dette forslag kan ikke være genstand for en konsekvensanalyse, da det ikke er af lovgivningsmæssig karakter, og ingen alternative politiske valgmuligheder er tilgængelige eller mulige.
            
            
               •Målrettet regulering og forenkling
            
            
               Med hensyn til den administrative byrde vil initiativet ikke få nogen følger, da ændringens henvisninger, som er vedføjet som bilag til megaafgørelsen, ikke vil indebære indførelse af nye forpligtelser om indberetning eller andre administrative forpligtelser for virksomhederne, herunder SMV'er. Tværtimod er det en målsætning at mindske den administrative byrde, idet anvendelsen af verdensomspændende krav giver fabrikanterne mulighed for at fremlægge dokumentation for typegodkendelse af systemer og komponenter ikke kun i EU, men også på eksportmarkederne fra kontraherende parter i overenskomsten af 1958 uden for EU.
            
            
               Forslaget har en yderst positiv indvirkning på bilindustriens konkurrenceevne i EU og den internationale handel. Det er anerkendt, at EU's handelspartneres accept af internationalt harmoniserede forskrifter for motorkøretøjer er den bedste måde at eliminere ikke-toldmæssige handelshindringer på og åbne eller udvide markedsadgangen for EU's bilindustri.
            
            
               •Grundlæggende rettigheder
            
            
               Forslaget har ingen konsekvenser for beskyttelsen af de grundlæggende rettigheder.
            
            
               4.VIRKNINGER FOR BUDGETTET
            
         
         
            
               Dette initiativ har ingen virkninger for budgettet.
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
            
               Ikke relevant.
            
            
               •Forklarende dokumenter (for direktiver)
            
            
               Ikke relevant
            
            
               •Detaljeret redegørelse for forslagets bestemmelser
            
            
               I forslaget præciseres Unionens holdning ved afstemningen om 
            
            
               –ændringerne af FN-regulativ nr. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 og 143 
            
            
               –forslagene om ændring af globale tekniske FN-forskrifter nr. 1 og 15 
            
            
               –et forslag til en ny global teknisk FN-forskrift om prøvningsproceduren for fordampningsemission for den verdensomspændende testprocedure for lette køretøjer (WLTP EVAP)
            
            
               –bekræftelsen af opførelse nr. 11, 12 og 13 i Compendium of Candidate UN Global Technical Regulations og
            
            
               –en afgørelse med bred konsensus om anvendelse af betegnelsen "UN GTR" i officielle dokumenter under overenskomsten af 1998. 
            
            
               2017/0106 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på den Europæiske Unions vegne i de relevante udvalg under De Forenede Nationers Økonomiske Kommission for Europa til ændringsforslagene til FN-regulativ nr. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 og 143, to forslag til ændringer af de globale tekniske FN-forskrifter nr. 1 og 15, et forslag til en ny global teknisk FN-forskrift om prøvningsproceduren for fordampningsemission, bekræftelse af tre opførelser i Compendium of Candidate UN Global Technical Regulations og en konsensusafgørelse om anvendelse af betegnelsen "UN GTR".
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 114 sammenholdt med artikel 218, stk. 9,
            
            
               under henvisning til forslag fra Europa-Kommissionen,
            
         
         
            
               ud fra følgende betragtninger:
            
            
               (1)Ved Rådets afgørelse 97/836/EF
                  1
                tiltrådte Unionen overenskomsten under De Forenede Nationers Økonomiske Kommission for Europa (FN/ECE) om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter ("overenskomsten af 1958 som revideret").
            
            
               (2)Ved Rådets afgørelse 2000/125/EF
                  2
                tiltrådte Unionen overenskomsten om etablering af globale tekniske forskrifter for hjulkøretøjer samt udstyr og dele, der kan monteres og/eller anvendes på hjulkøretøjer ("parallelaftalen").
            
            
               (3)Ved Europa-Parlamentets og Rådets direktiv 2007/46/EF
                  3
                blev medlemsstaternes godkendelsessystemer udskiftet med en EU-godkendelsesprocedure, og der blev fastlagt en harmoniseret ramme med administrative bestemmelser og generelle tekniske forskrifter for alle nye køretøjer, systemer, komponenter og separate tekniske enheder. Ved nævnte direktiv blev regulativer vedtaget i medfør af overenskomsten af 1958 som revideret ("FN-regulativer") indarbejdet i EU-typegodkendelsessystemet, enten som krav ved typegodkendelse eller som alternativer til EU-lovgivningen. Siden vedtagelsen af direktivet er FN-regulativer i stadig højere grad blevet indarbejdet i EU-lovgivningen i forbindelse med EU-typegodkendelser.
            
            
               (4)Under hensyntagen til den opnåede erfaring og den tekniske udvikling bør kravene til visse dele og karakteristika, der er omfattet af FN-regulativ nr. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 og 143 samt af global teknisk FN-forskrift nr. 1 og 15, tilpasses den tekniske udvikling.
            
            
               (5)For at fastlægge ensartede bestemmelser for prøvningsproceduren for fordampningsemission for den globalt harmoniserede prøvningsprocedure for lette køretøjer (WLTP EVAP) bør der vedtages en ny global teknisk FN-forskrift (GTR).
            
            
               (6)For på anmodning fra den USA's miljøstyrelse (EPA) og trafiksikkerhedsmyndighed (NHTSA) at bibeholde opførelse nr. 11, 12 og 13 som kandidater i Compendium of Candidate UN Global Technical Regulations bør disse opførelser bekræftes.
            
            
               (7)For at tilpasse betegnelsernes format til lignende betegnelser, der anvendes under tilsvarende overenskomster, f.eks. overenskomsten af 1958, og på den måde forbedre gennemførelsen af overenskomsten af 1998 og ikke ændre den, bør betegnelsen "UN GTR" anvendes i officielle dokumenter under overenskomsten af 1998.
            
            
               (8)Det er hensigtsmæssigt at fastlægge den holdning, der skal indtages på Unionens vegne i de relevante udvalg under FN/ECE, nemlig administrationsudvalget for overenskomsten af 1958 som revideret og det administrative udvalg for parallelaftalen vedrørende vedtagelsen af de ovennævnte FN-forskrifter —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, som på Unionens vegne skal indtages i administrationsudvalget for overenskomsten af 1958 som revideret og i det administrative udvalg for parallelaftalen i perioden fra den 19. til den 23. juni 2017, er at stemme for de forslag, der er opført i bilaget til denne afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formanden
               
            
         
         
            
                  
                     (1)
                  Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter ("Overenskomst af 1958 som revideret") (EFT L 346 af 17.12.1997, s. 78).
               
               
                  
                     (2)
                  Rådets afgørelse 2000/125/EF af 31. januar 2000 om indgåelse på Det Europæiske Fællesskabs vegne af aftalen om etablering af globale tekniske forskrifter for hjulkøretøjer samt udstyr og dele, der kan monteres og/eller anvendes på hjulkøretøjer ("parallelaftalen") (EFT L 35 af 10.2.2000, s. 12).
               
               
                  
                     (3)
                  Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (rammedirektiv) (EUT L 263 af 9.10.2007, s. 1).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 29.5.2017
            COM(2017) 267 final
            BILAG
            til
            Forslag til Rådets afgørelse
            om den holdning, der skal indtages på den Europæiske Unions vegne i de relevante udvalg under De Forenede Nationers Økonomiske Kommission for Europa til ændringsforslagene til FN-regulativ nr. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 og 143, to forslag til ændringer af de globale tekniske FN-forskrifter nr. 1 og 15, et forslag til en ny global teknisk FN-forskrift om prøvningsproceduren for fordampningsemission, bekræftelse af tre opførelser i Compendium of Candidate UN Global Technical Regulations og en konsensusafgørelse om anvendelse af betegnelsen "UN GTR".
            
               
         
         
            
               BILAG
            
            
                     
                        Reg #
                     
                  
                  
                     
                        Punkt på dagsordenen
                     
                  
                  
                     
                        Punkt på dagsordenen, titel
                     
                  
                  
                     
                        Dokumentreference
                     
                  
               
                     
                        4
                     
                  
                  
                     
                        4.10.1
                     
                  
                  
                     
                        Forslag til supplement 19 til regulativ nr. 4 (bagnummerpladelygter)
                     
                  
                  
                     
                        ECE/TRANS/WP.29/2017/72
                     
                  
               
                     
                        6
                     
                  
                  
                     
                        4.10.2
                     
                  
                  
                     
                        Forslag til supplement 28 til ændringsserie 01 til regulativ nr. 6 (retningsviserblinklygter)
                     
                  
                  
                     
                        ECE/TRANS/WP.29/2017/73
                     
                  
               
                     
                        6
                     
                  
                  
                     
                        4.10.3
                     
                  
                  
                     
                        Forslag til supplement 29 til ændringsserie 01 til regulativ nr. 6 (retningsviserblinklygter)
                     
                  
                  
                     
                        ECE/TRANS/WP.29/2017/74
                     
                  
               
                     
                        7
                     
                  
                  
                     
                        4.10.4
                     
                  
                  
                     
                        Forslag til supplement 27 til ændringsserie 02 til regulativ nr. 7 (positionslygter, stoplygter og markeringslygter)
                     
                  
                  
                     
                        ECE/TRANS/WP.29/2017/75
                     
                  
               
                     
                        14
                     
                  
                  
                     
                        4.6.1
                     
                  
                  
                     
                        Forslag til supplement 8 til ændringsserie 07 til regulativ nr. 14 (forankringer til sikkerhedsseler)
                     
                  
                  
                     
                        ECE/TRANS/WP.29/2017/58
                     
                  
               
                     
                        16
                     
                  
                  
                     
                        4.6.2
                     
                  
                  
                     
                        Forslag til supplement 9 til ændringsserie 06 til regulativ nr. 16 (sikkerhedsseler)
                     
                  
                  
                     
                        ECE/TRANS/WP.29/2017/59
                     
                  
               
                     
                        16
                     
                  
                  
                     
                        4.6.3
                     
                  
                  
                     
                        Forslag til supplement 1 til ændringsserie 07 til regulativ nr. 16 (sikkerhedsseler)
                     
                  
                  
                     
                        ECE/TRANS/WP.29/2017/60
                     
                  
               
                     
                        19
                     
                  
                  
                     
                        4.10.5
                     
                  
                  
                     
                        Forslag til supplement 10 til ændringsserie 04 til regulativ nr. 19 (tågeforlygter)
                     
                  
                  
                     
                        ECE/TRANS/WP.29/2017/76
                     
                  
               
                     
                        23
                     
                  
                  
                     
                        4.10.6
                     
                  
                  
                     
                        Forslag til supplement 22 til regulativ nr. 23 (baklygter og manøvreringslygter)
                     
                  
                  
                     
                        ECE/TRANS/WP.29/2017/77
                     
                  
               
                     
                        30
                     
                  
                  
                     
                        4.8.4
                     
                  
                  
                     
                        Forslag til supplement 19 til ændringsserie 02 til regulativ nr. 30 (dæk til personbiler og påhængskøretøjer dertil)
                     
                  
                  
                     
                        ECE/TRANS/WP.29/2017/105
                     
                  
               
                     
                        38
                     
                  
                  
                     
                        4.10.7
                     
                  
                  
                     
                        Forslag til supplement 19 til regulativ nr. 38 (tågebaglygter)
                     
                  
                  
                     
                        ECE/TRANS/WP.29/2017/78
                     
                  
               
                     
                        48
                     
                  
                  
                     
                        4.10.8
                     
                  
                  
                     
                        Forslag til supplement 9 til ændringsserie 06 til regulativ nr. 48 (montering af lygter og lyssignaler)
                     
                  
                  
                     
                        ECE/TRANS/WP.29/2017/79
                     
                  
               
                     
                        48
                     
                  
                  
                     
                        4.10.16
                     
                  
                  
                     
                        Forslag til supplement 11 til ændringsserie 05 til regulativ nr. 48 (montering af lygter og lyssignaler)
                     
                  
                  
                     
                        ECE/TRANS/WP.29/2017/106
                     
                  
               
                     
                        50
                     
                  
                  
                     
                        4.10.9
                     
                  
                  
                     
                        Forslag til supplement 19 til regulativ nr. 50 (positionslygter, stoplygter og retningsviserblinklygter til knallerter og motorcykler)
                     
                  
                  
                     
                        ECE/TRANS/WP.29/2017/80
                     
                  
               
                     
                        50
                     
                  
                  
                     
                        4.10.2010
                     
                  
                  
                     
                        Forslag til supplement 20 til regulativ nr. 50 (positionslygter, stoplygter og retningsviserblinklygter til knallerter og motorcykler)
                     
                  
                  
                     
                        ECE/TRANS/WP.29/2017/81
                     
                  
               
                     
                        51
                     
                  
                  
                     
                        4.9.1
                     
                  
                  
                     
                        Forslag til supplement 2 til ændringsserie 03 til regulativ nr. 51 (støj fra køretøjer i klasse M og N) 
                     
                  
                  
                     
                        ECE/TRANS/WP.29/2017/71
                     
                  
               
                     
                        54
                     
                  
                  
                     
                        4.8.1
                     
                  
                  
                     
                        Forslag til supplement 22 til regulativ nr. 54 (dæk til erhvervskøretøjer og påhængskøretøjer dertil)
                     
                  
                  
                     
                        ECE/TRANS/WP.29/2017/68
                     
                  
               
                     
                        55
                     
                  
                  
                     
                        4.8.2
                     
                  
                  
                     
                        Forslag til supplement 7 til ændringsserie 01 til regulativ nr. 55 (mekaniske tilkoblingsanordninger)
                     
                  
                  
                     
                        ECE/TRANS/WP.29/2017/69
                     
                  
               
                     
                        77
                     
                  
                  
                     
                        4.10.2011
                     
                  
                  
                     
                        Forslag til supplement 18 til regulativ nr. 77 (parkeringslygter)
                     
                  
                  
                     
                        ECE/TRANS/WP.29/2017/82
                     
                  
               
                     
                        80
                     
                  
                  
                     
                        4.6.4
                     
                  
                  
                     
                        Forslag til supplement 3 til ændringsserie 03 til regulativ nr. 80 (styrken af sæder og deres forankringer (busser))
                     
                  
                  
                     
                        ECE/TRANS/WP.29/2017/61
                     
                  
               
                     
                        83
                     
                  
                  
                     
                        4.7.1
                     
                  
                  
                     
                        Forslag til supplement 10 til ændringsserie 06 til regulativ nr. 83 (emissioner fra køretøjer i klasse M1 og N1)
                     
                  
                  
                     
                        ECE/TRANS/WP.29/2017/64
                     
                  
               
                     
                        83
                     
                  
                  
                     
                        4.7.2
                     
                  
                  
                     
                        Forslag til supplement 6 til ændringsserie 07 til regulativ nr. 83 (emissioner fra køretøjer i klasse M1 og N1)
                     
                  
                  
                     
                        ECE/TRANS/WP.29/2017/65
                     
                  
               
                     
                        87
                     
                  
                  
                     
                        4.10.2012
                     
                  
                  
                     
                        Forslag til supplement 20 til regulativ nr. 87 (kørelyslygter)
                     
                  
                  
                     
                        ECE/TRANS/WP.29/2017/83
                     
                  
               
                     
                        91
                     
                  
                  
                     
                        4.10.2013
                     
                  
                  
                     
                        Forslag til supplement 17 til regulativ nr. 91 (sidemarkeringslygter)
                     
                  
                  
                     
                        ECE/TRANS/WP.29/2017/84
                     
                  
               
                     
                        98
                     
                  
                  
                     
                        4.10.2014
                     
                  
                  
                     
                        Forslag til supplement 9 til ændringsserie 01 til regulativ nr. 98 (forlygter med gasudladningslyskilder)
                     
                  
                  
                     
                        ECE/TRANS/WP.29/2017/85
                     
                  
               
                     
                        106
                     
                  
                  
                     
                        4.8.3
                     
                  
                  
                     
                        Forslag til supplement 15 til regulativ nr. 106 (dæk til landbrugsmaskiner)
                     
                  
                  
                     
                        ECE/TRANS/WP.29/2017/70
                     
                  
               
                     
                        112
                     
                  
                  
                     
                        4.10.2015
                     
                  
                  
                     
                        Forslag til supplement 8 til ændringsserie 01 til regulativ nr. 112 (forlygter, der afgiver asymmetrisk nærlys)
                     
                  
                  
                     
                        ECE/TRANS/WP.29/2017/86
                     
                  
               
                     
                        113
                     
                  
                  
                     
                        4.10.2019
                     
                  
                  
                     
                        Forslag til ændringsserie 02 til regulativ nr. 113 (forlygter, der afgiver symmetrisk nærlys)
                     
                  
                  
                     
                        ECE/TRANS/WP.29/2017/87
                     
                  
               
                     
                        119
                     
                  
                  
                     
                        4.10.2017
                     
                  
                  
                     
                        Forslag til supplement 6 til ændringsserie 01 til regulativ nr. 119 (kurvelyslygter)
                     
                  
                  
                     
                        ECE/TRANS/WP.29/2017/88
                     
                  
               
                     
                        123
                     
                  
                  
                     
                        4.10.2018
                     
                  
                  
                     
                        Forslag til supplement 9 til ændringsserie 01 til regulativ nr. 123 (adaptive forlygtesystemer (AFS))
                     
                  
                  
                     
                        ECE/TRANS/WP.29/2017/89
                     
                  
               
                     
                        129
                     
                  
                  
                     
                        4.6.5
                     
                  
                  
                     
                        Forslag til supplement 2 til ændringsserie 01 til regulativ nr. 129 (forbedrede barnefastholdelsesanordninger)
                     
                  
                  
                     
                        ECE/TRANS/WP.29/2017/62
                     
                  
               
                     
                        129
                     
                  
                  
                     
                        4.6.6
                     
                  
                  
                     
                        Forslag til supplement 1 til ændringsserie 02 til regulativ nr. 129 (forbedrede barnefastholdelsesanordninger)
                     
                  
                  
                     
                        ECE/TRANS/WP.29/2017/63
                     
                  
               
                     
                        143
                     
                  
                  
                     
                        4.7.3
                     
                  
                  
                     
                        Forslag til supplement 1 til den oprindelige udgave af regulativ nr. 143 (Heavy Duty Dual-Fuel Engine Retrofit Systems (HDDF-ERS))
                     
                  
                  
                     
                        ECE/TRANS/WP.29/2017/66
                     
                  
               
            
                     
                        GTR #
                     
                  
                  
                     
                        Punkt på dagsordenen
                     
                  
                  
                     
                        Punkt på dagsordenen, titel
                     
                  
                  
                     
                        Dokumentreference
                     
                  
               
                     
                        GTR 1
                     
                  
                  
                     
                        14.2
                     
                  
                  
                     
                        Forslag til ændring 2 af global teknisk forskrift nr. 1 (dørlåse og dørophæng)
                     
                  
                  
                     
                        ECE/TRANS/WP.29/2017/97
                     
                  
               
                     
                        GTR 15
                     
                  
                  
                     
                        14.3
                     
                  
                  
                     
                        Forslag til ændring 2 af global teknisk forskrift nr. 15 (Worldwide harmonized Light vehicles Test Procedures (WLTP))
                     
                  
                  
                     
                        ECE/TRANS/WP.29/2017/98
                     
                  
               
                     
                        ny GTR
                     
                  
                  
                     
                        14.1
                     
                  
                  
                     
                        Forslag til en ny global teknisk forskrift (UN GTR) om prøvningsproceduren for fordampningsemission for den verdensomspændende prøvningsprocedure for lette køretøjer (WLTP EVAP)
                     
                  
                  
                     
                        ECE/TRANS/WP.29/2017/94
                     
                  
               
            
                     
                        Punkt på dagsordenen
                     
                  
                  
                     
                        Punkt på dagsordenen, titel
                     
                  
                  
                     
                        Dokumentreference
                     
                  
               
                     
                        15.1.
                     
                  
                  
                     
                        Opførelsesnummer 13 (bekræftelse): USA's miljøstyrelse (EPA) og trafiksikkerhedsmyndighed (NHTSA), transportministeriet - program for ændringer og tilføjelser til brændstoføkonomimærkning af motorkøretøjer: Ny brændstoføkonomi og nye miljømærker til en ny generation af køretøjer
                     
                  
                  
                     
                        ECE/TRANS/WP.29/2017/57
                     
                  
               
                     
                        15.2
                     
                  
                  
                     
                        Opførelsesnummer 12 (bekræftelse): USA's miljøstyrelse (EPA) og trafiksikkerhedsmyndighed (NHTSA), transportministeriet - programmer for standarder for drivhusgasudledninger og standarder for brændstofeffektivitet for mellemstore og tunge motorer og køretøjer
                     
                  
                  
                     
                        ECE/TRANS/WP.29/2017/100
                     
                  
               
                     
                        15.3
                     
                  
                  
                     
                        Opførelsesnummer 11 (bekræftelse): USA's miljøstyrelse (EPA) og transportministeriet - programmer for standarder for drivhusgasudledninger fra lette køretøjer og standarder for virksomheders gennemsnitlige brændstoføkonomi
                     
                  
                  
                     
                        ECE/TRANS/WP.29/2017/101
                     
                  
               
                     
                        16
                     
                  
                  
                     
                        Forslag til en afgørelse om anvendelsen af betegnelsen "UN GTR" i officielle dokumenter under overenskomsten af 1998
                     
                  
                  
                     
                        ECE/TRANS/WP.29/2017/102